# Arnaion

Arnaion (Arnayon en francés) es una comuna occitana dau Daufinat, situaa dins lo departament de Droma e la region d'Auvèrnhe Ròse Aups.

## Toponimia
### Atestacions istoricas

Las atestacions istoricas son Ecclesia Beatae Mariae de Arnayone (1127), Ecclesia Arnayonis (1190), Arnaïon (1580).

### Atestacions occitanas

Lo nom de la comuna es estat ortografiat Arnaion per H.Schook, qu'utilizava una grafia basaa sus la nòrma classica, embe d'adaptacions per representar de las especificitats localas. JL.Ramel, utilizaire de la nòrma mistralenca, a ortografiat Arnaioun quand la fòrma reportaa per F.Mistral èra Arnavoun. Aquesta darnièra fòrma troba pas de justificacions etimologicas, nimai dins la prononciacion locala dau nom de la comuna, qu'es [aʀna'ju].

### Etimologia

L'etimologia d'Arnaion es pro misteriosa. Poiriá s'agir d'un Galés Arnos o d'una rasiga pre-celtica qu'a per significacion "corrent d'aiga dins una valaa".

### Realizacion fonetica e toponim occitan

La prononciacion locala dau nom de la comuna es [aʀnaˈju]. La comuna es dins una zòna d'abséncia de nasalizacion de la -n finala, çò que permet de justificar lo manten grafic de la -n etimologica dins lo nom de la comuna, Arnaion, sensa contradiccion embe la realizacion fonica locala. De notar tanben: la prononciacion locala utiliza ben una semiconsonanta [j], e non pas una laterala palatala [ʎ] ; l’accent tonic es sus la darnièra sillaba, çò qu'es logic per una terminason en -on.

## Administracion

Lista daus cònsols successius :
| Periòde | Periòde | Identitat |
| 2008 | 2014 | Michel Bois |
| març de 2001 | 2008 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 26, totala: 26 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 290 | 202 | 278 | 270 | 290 | 278 | 260 | 260 | 259 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 235 | 233 | 215 | 229 | 229 | 206 | 216 | 163 | 156 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 138 | 131 | 117 | 106 | 100 | 99 | 99 | 77 | 66 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 58 | 53 | 47 | 28 | 38 | 35 | 33 | 33 | 32 32 |
| 2009 | 2010 |
| 32 32 | 32 32 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas e referéncias

* ↑ Frederic Mistral: TDF. Arnavoun pagina 134
* ↑ J.Brun-Durand, Dictionnaire topographique du département de la Drôme, Paris, Imprimerie nationale, 1891, p.10, https://gallica.bnf.fr/ark:/12148/bpt6k392934/f96.item
* ↑ H.Schook, Lo Pitron, No.52, Ed. Lou Pitrou, 1991, p.3
* ↑ H.Schook, Lo Pitron, No.94, Ed. Lou Pitrou, 2012, p.17
* ↑ H.Schook, Lo Tresaur dau Dioàs, 3e tirage, Ed. Lo Pitron, 2012, p.17
* ↑ JL.Ramel, Récits des Baronnies, Bibliothèque Pédagogique - Nyons, 2001, p.184
* ↑ F.Mistral, Lou Tresor dóu Felibrige, T.1, A-F, Marcel Petit C.P.M., 1979, p.134, https://gallica.bnf.fr/ark:/12148/bpt6k74854/f141.item
* ↑ JC.Daumas, Le pays de l’Oule, les Cahiers de l’Oule – Club Sportif et Culturel Mottois, 2010, p.418
* ↑ JC.Bouvier, Les parlers provençaux de la Drôme, Librairie C.Klincksieck, Paris, 1976, p.368